**Hægebostad** er en innlandskommune i Agder fylke som grenser til Kvinesdal i vest og nord, Åseral og Lyngdal i sør og øst. Hægebostad har ca. 1 600 innbyggere, og det er omkring 800 hytter i kommunen.

Natur og geografi
-----------------

Den vestlige delen av Agder tilhører det svekonorvegiske grunnfjellsskjoldet, og består av to geologiske hovedformasjoner av proterozoiske bergarter som er dannet under de *gotiske* og senere *svekonorvegiske* fjellkjedeforldingene, med sterk metamorfose under den sistnevnte. Et underlag av 1 600 - 1 450 millioner år gammel skifer, kvartsitt, marmor og amfibolitt med noe hornblendegneis, og ovenpå dette sure overflatestrukturer av både granitt og granodioritt (henholdsvis 1 250 - 1 000 mill år gammelt, og stedvis 1 550 - 1 480 millioner år gammelt). De yngste svekonorvegiske dannelsene bevitnes av større formasjoner av granitt. Den kaledonske fjellkjedefoldingen nådde ikke ned hit. Forkastningene går både i sørvest-nordøst retning, og i sør-nord retning.

Elva Lygna, som er varig verna mot kraftutbygging, renner fra nord til sør i kommunen. Elva og vannet Lygne har som følge av kalking godt fiske. Alt i alt er det 988 små og store vann i kommunen.

Kommunen har et rikt dyreliv med elg, bever, rådyr, hare, rype, ørn og gaupe. Nord i kommunen er det beiteområde for landets sørligste villreinstamme.

Nord i kommunen ligger Hekkfjell (705 moh).

Fylkesvei 42 krysser kommunen i retning øst-vest, og fylkesvei 43 som går sørover gir forbindelse til E39. Sørlandsbanen har stoppested i Hægebostad på Snartemo stasjon. Stasjonen ligger midt mellom to av de lengste jernbanetunnelene i Norge, Kvinesheitunnelen og Hægebostadtunnelen.

Meteorologisk institutt, Avinor og Statens vegvesen driver i samarbeid en stor værradar på Staksteinliknuten (631 moh) i Hægebostad. Radaren stod ferdig i 2000 og dekker sørlige deler av Norge og de nære havområdene utenfor.

Historikk
---------

Dagens Hægebostad kommune omfatter de tidligere kommunene Hægebostad og Eiken. De ble slått sammen i 1963. De to kommunene utgjorde én kommune ved navn *Øvre Kvinesdal* fra 1837 til den ble delt i 1915. Fra 1916 til 1962 var Hægebostad og Eiken selvstendige kommuner.

De eldre kommunale arkivkildene for kommunen (og de tidligere kommunene) finnes i dag hos Interkommunalt arkiv i Vest-Agder IKS(IKAVA). Dette inkluderer protokoller fra for eksempel kommunestyre, formannskap, fattigstyre, skolestyre og arkiver med blant annet personopplysninger i form av klientarkiver, skatteprotokoller, men også skoleprotokoller.

Politikk
--------

### Kommunestyrevalget 2019

| Parti | Prosent | Stemmer | Mandater i by-/kommunestyret | Medlemmer avformannskapet |
| --- | --- | --- | --- | --- |
| % | ± | totalt | ± | totalt | ± |
| Senterpartiet | 38,5 | +14,2 | 371 | +142 | 6 | +2 | 2 |
| Høyre | 20,2 | −0,9 | 195 | −8 | 3 |  | 1 |
| Fremskrittspartiet | 16,6 | −4,9 | 160 | −43 | 3 |  | 1 |
| Tverrpolitisk liste | 9,7 | −2,0 | 93 | −17 | 2 |  |  |
| Kristelig Folkeparti | 8,0 | −3,9 | 77 | −35 | 2 |  | 1 |
| Arbeiderpartiet | 7,0 | −0,9 | 67 | −7 | 1 |  |  |
| Andre |  | −1,7 |  | −16 |  |  |  |
| Valgdeltakelse/Total | 76,6 % | 978 | 17 | 5 |
| **Ordfører:** Margrethe Handeland (Sp) | **Varaordfører:** Kenneth Hobbesland (Frp) |
| Merknader: Kilde: Valgresultat.no og Hægebostad kommune |

### Kommunestyrevalget 2015

| Parti | Prosent | Stemmer | Mandater i by-/kommunestyret | Medlemmer avformannskapet |
| --- | --- | --- | --- | --- |
| % | ± | totalt | ± | totalt | ± |
| Senterpartiet | 24,3 | +14,1 | 229 |  | 4 | +2 | 2 |
| Fremskrittspartiet | 21,5 | +6,1 | 203 |  | 3 |  | 1 |
| Høyre | 21,1 | −6,4 | 199 |  | 3 | −3 | 1 |
| Kristelig Folkeparti | 11,9 | +1,9 | 112 |  | 2 |  | 1 |
| Tverrpolitisk liste | 11,7 | −3,6 | 110 |  | 2 | −1 | 1 |
| Arbeiderpartiet | 7,8 | +1,2 | 74 |  | 1 | −1 | 1 |
| Miljøpartiet De Grønne | 1,7 | +1,7 | 16 |  |  |  |  |
| Andre |  | −14,9 |  |  |  | −3 |  |
| Valgdeltakelse/Total | 73,4 % | 947 | 15 | 7 |
| **Ordfører:** Margrethe Handeland (Sp) | **Varaordfører:** Lars Terje Grostøl (Frp) |
| Merknader: Kilde: Valgresultat.no og Hægebostad kommune |

Severdigheter
-------------

**Snartemosverdet** er en del av Snartemofunnene fra gården Snartemo. Sverdet er fra folkevandringstiden og ble funnet høsten 1933. Richard og Olav Kjellingland var i ferd med å bryte ny åkerjord da det under en stor steinhelle ble funnet et hulrom. Under steinhellen var en stasgrav fra tidlig på 500-tallet med et sverd som senere ble kjent som Snartemosverdet.

Kjente personer
---------------

* Aasulv Bryggesaa (1856–1922), stortingsrepresentant (V), statsråd 1913-1915
* Leiv Lea (1895-1942), motstandsmann
* Sigurd Verdal (1927-2010), stortingsrepresentant (Ap) 1981-1993

Referanser
----------

1. ↑  «Arealstatistikk for Norge». *Kartverket*. 1. januar 2020.
2. 1 2  «09280: Areal (km²), etter region, arealtype, statistikkvariabel og år». *Statistisk sentralbyrå*. 1. januar 2020.
3. ↑  «07459: Alders- og kjønnsfordeling i kommuner, fylker og hele landets befolkning (K) 1986 - 2023». Statistisk sentralbyrå. 21. februar 2023.
4. ↑  «Høyeste fjelltopp i hver kommune». Kartverket. Besøkt 27. juni 2017.
5. ↑  Ivar B. Ramberg et al, *Landet blir til - Norges geologi*, Norsk geologisk forening 2006 (2007), side 71.
6. ↑  *Berggrunnskart over Norge*, NGU 2006. (kart Arkivert 18. januar 2015 hos Wayback Machine.)

Se også
-------

* Liste over kulturminner i Hægebostad

Eksterne lenker
---------------

* Offisielt nettsted Rediger på Wikidata

* (en) Hægebostad – kategori av bilder, video eller lyd på Commons Rediger på Wikidata

* (en) Hægebostad – galleri av bilder, video eller lyd på Commons Rediger på Wikidata
* (no) Kultur i Hægebostad på kart[*død lenke*] fra Kulturnett.no

| * v
* d
* r
Agder |
| --- |
| Agder | Arendal **·** Birkenes **·** Bygland **·** Bykle **·** Evje og Hornnes **·** Farsund **·** Flekkefjord **·** Froland **·** Gjerstad **·** Grimstad **·** Hægebostad **·** Iveland **·** Kristiansand **·** Kvinesdal **·** Lillesand **·**  Lindesnes **·** Lyngdal **·** Risør **·** Sirdal **·** Tvedestrand **·** Valle **·** Vegårshei **·** Vennesla **·** Åmli **·** Åseral | Norges flagg |

|  |  |
| --- | --- |
| Oppslagsverk/autoritetsdata | Store norske leksikon **·** Lokalhistoriewiki **·** VIAF **·** LCCN **·** GeoNames **·** Sentralt stedsnavnregister
 |